CELEX: E2015J0017
Language: et
Date: 2016-02-01 00:00:00
Title: Kohtu otsus, 1. veebruar 2016, kohtuasjas E-17/15: Ferskar kjötvörur ehf. vs. Islandi riik (Kohtualluvus – EMP artikkel 8 – Toore liha import – Direktiiv 89/662/EMÜ – Veterinaarkontrollide regulatiivse korra ühtlustamine)

19.1.2017   
            
            
               ET
            
            
               Euroopa Liidu Teataja
            
            
               C 18/25
            
         KOHTU OTSUS,
   1. veebruar 2016,
   kohtuasjas E-17/15:
   Ferskar kjötvörur ehf. vs. Islandi riik
   (Kohtualluvus – EMP artikkel 8 – Toore liha import – Direktiiv 89/662/EMÜ – Veterinaarkontrollide regulatiivse korra ühtlustamine)
   (2017/C 18/09)
   Kohtuasjas E-17/15, Ferskar kjötvörur ehf. vs. Islandi riik on Reykjavíki piirkonnakohus (Héraðsdómur Reykjavíkur) esitanud kohtule järelevalveameti ja kohtu asutamise kohta sõlmitud EFTA riikide lepingu artikli 34 alusel TAOTLUSE seoses Euroopa Majanduspiirkonna lepingu sätete kohaldatavusega toorlihatoodete impordi suhtes Islandisse. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 1. veebruaril 2016 järgmise resolutiivosaga otsuse:
   
               1.
            
            
               EMP lepingu artiklis 8 määratletud EMP lepingu kohaldamisala ei tähenda, et EMP riigil on kaalutlusõigus toorlihatoodete importi käsitlevate eeskirjade kehtestamiseks, kuna nimetatud kaalutlusõigus võib olla piiratud EMP lepingu mõnes lisas sisalduvate sätetega.
            
         
               2.
            
            
               Direktiivi 89/662/EMÜ sätetega ei ole kooskõlas, et EMP riik kehtestab eeskirjad, milles nõutakse, et toorlihatoodete importija peab taotlema enne toodete importimist eriluba ning peab selleks esitama tõendi, mis kinnitab, et liha on enne tollivormistust teatud aja ladustatud külmutatud kujul.